Mjölkvattnet

Mjölkvattnet (sørsamisk: Mealhka) er en innsjø som ligger på grensen mellom Offerdals sogn i Krokom kommune og Kalls sogn i Åre kommune i Jämtland, Sverige. Mjölkvattnet er regulert som magasin for kraftproduksjon, og etter oppdemming inngår de to opprinnelige sjøene Stora Mjölkvattnet og Lilla Mjölkvattnet med et samlet areal på 13,92 km². Dette er en langstrukket innsjø i dalgangen mellom fjellmassivene Oldfjällen i Joevevaerie sameby og Sösjöfjällen i Njaarke sameby. Blant fjelltoppene ved Mjölkvattnet har man Himmelsraften (Skaetrie, 1211 moh) på østsiden og Mjölkvattsfjället (Mealhkantjahke, 1248 moh) på vestsiden.

Innsjøen dreneres av en av Långans to større kildeelver, som har sitt utspring i Stora Burvattnet og Lilla Burvattnet og renner ut i Yttre Oldsjön. Der forenes Langån med den andre kildeelven, som renner fra Korsvattnet. Etter utløpet av Yttre Oldsjön går Langån gjennom Rännögssjön og Landögssjön og videre til Indalsälven.

Mjölkvattnet grenser til Svenskådalens naturreservat i nord og øst, men da innsjøen allerede var regulert siden 1943, ble den ikke innlemmet i selve reservatet. I Mjölkvattnet lever det ørret og røye. Ved Stora Mjölkvattnet ligger sameleiren Tjovre.

Den økologiske status i sjøen er vurdert som «utilfredsstillende», vesentlig på grunn av reguleringen med vannstandsvariasjoner og vandringshinder for fisk. Sjøen er også påvirket av luftbårne forurensninger av kvikksølv og bromerte flammehemmere (bromerte difenyleter), som overalt elles i Skandinavia.

 Referanser 

Eksterne lenker
 Svenskådalens naturreservat på nettsidene til Länsstyrelsen i Jämtlands län
 Informasjon om Mjölkvattnet på de lokale nettsidene offerdal.se
 «Om en resa till Mjölkvattnet», Svenska Turistföreningens årsskrift 1912

Kategori:Innsjøer i Krokom kommune
Kategori:Innsjøer i Åre kommune
Kategori:Indalsälvens vassdragsområde